Ma nuɣal ɣer wawal  tatrarit aṭas n wid ixedmen tizrawin ɣef unamek n wawala, seg-sen ad d-nebder anagmay Djebbour(A.) yenna-d dakken: Awal tatrart deg unnar n tsekla d awal id-yewwin ayen ur yellin ara uqbel deg tmedyazt tamensayt ,ama deg uɣanib neɣ deg ugbur neɣ deg yissin. Almend n tbadut-a id-yefka ad negzu belli tatrarit teqqen ɣer wayen yellan d amaynut yebɛed ɣef tansayit.